pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลชี้แจง กรณีเว็บไซต์ข่าวประชาชาติ พาดหัวข่าวโดยใช้ข้อความรุนแรง อาจทำให้ผู้รับสารเข้าใจคลาดเคลื่อนจากความเป็นจริง
วันพฤหัสบดีที่ 21 กันยายน 2566
21/09/2566
โฆษกรัฐบาลชี้แจง กรณีเว็บไซต์ข่าวประชาชาติ พาดหัวข่าวโดยใช้ข้อความรุนแรง อาจทําให้ผู้รับสารเข้าใจคลาดเคลื่อนจากความเป็นจริง
โฆษกรัฐบาลชี้แจง กรณีเว็บไซต์ข่าวประชาชาติ พาดหัวข่าวโดยใช้ข้อความรุนแรง อาจทําให้ผู้รับสารเข้าใจคลาดเคลื่อนจากความเป็นจริง
วันนี้ (21 กันยายน 2566) นายชัย วัชรงค์ โฆษกประจําสํานักนายกรัฐมตรี ชี้แจง กรณีเว็บไซต์ข่าวประชาชาติ พาดหัวข่าวโดยใช้ข้อความรุนแรง อาจทําให้ผู้รับสารเข้าใจคลาดเคลื่อนจากความเป็นจริง
“ครม.เศรษฐา ออกกฎเหล็ก ปิดปากรัฐมนตรี-ข้าราชการ ห้ามให้ข่าวสื่อมวลชน ฝ่าฝืน ฟันวินัยร้ายแรง ปลดออก-ไล่ออก เพื่อรักษาความลับที่สุด-ลับมาก-ลับ อ้าง ความมั่นคง-ประโยชน์แห่งรัฐ” https://www.prachachat.net/politics/news-1398272
ขอชี้แจงดังนี้
เรื่องดังกล่าว เป็น ‘มติ ครม. รับทราบแนวทางปฏิบัติ’ ในการรักษาความลับของราชการที่เกี่ยวข้องกับการประชุม ครม. และการให้ข่าวสารแก่สื่อมวลชน ซึ่งกระทําต่อเนื่องกันมา ย้อนหลังกว่า 20 ปี
โดยเรื่องดังกล่าว เป็นปกติ ในการแจ้งผู้เข้าร่วมประชุม ครม. ถึงแนวทางปฏิบัติ โดยมีสาระสําคัญคือ ไม่เผยแพร่ข้อมูลใด ๆ ในที่ประชุม ครม. โดยเรื่องที่อยู่ระหว่างการพิจารณา อาจมีความอ่อนไหว และมีผลกระทบต่อความสัมพันธ์ระหว่างประเทศ และ/หรือผลประโยชน์แห่งชาติ แต่หากเรื่องที่เป็นมติเห็นชอบ/อนุมัติแล้ว สามารถเผยแพร่สื่อสารได้ตามเหมาะสม
เรื่องใดมีผลกระทบอ่อนไหว ขอให้หน่วยงานที่รับผิดชอบตรง เป็นผู้ชี้แจงหลัก และให้โฆษกประจําสํานักนายกรัฐมนตรี มีหน้าที่และอํานาจให้ข่าวสารการประชุม-มติ-การดําเนินงาน ครม. และชี้แจงต่อสาธารณชนหากมีการเสนอข่าวคลาดเคลื่อนต่อความเป็นจริง
รัฐบาลไทย-ข่าวทำเนียบรัฐบาล-นายกฯ หารือทวิภาคี ประธานาธิบดีสาธารณรัฐเกาหลี พร้อมเสริมสร้างความร่วมมือในด้านต่างๆ ทุกมิติ ระดับทวิภาคี
วันพฤหัสบดีที่ 21 กันยายน 2566
นายกฯ หารือทวิภาคี ประธานาธิบดีสาธารณรัฐเกาหลี พร้อมเสริมสร้างความร่วมมือในด้านต่างๆ ทุกมิติ ระดับทวิภาคี
นายกฯ หารือทวิภาคี ประธานาธิบดีสาธารณรัฐเกาหลี พร้อมเสริมสร้างความร่วมมือในด้านต่างๆ ทุกมิติ ระดับทวิภาคี
วันนี้ (20กันยายน2566)เวลา17.00น. ณ คณะผู้แทนถาวรเกาหลีใต้ นครนิวยอร์ก สหรัฐอเมริกา นายยุน ซ็อก ย็อล (Mr. Yoon Suk Yeol)ประธานาธิบดีแห่งสาธารณรัฐเกาหลี ได้พบหารือทวิภาคี กับนายเศรษฐา ทวีสิน นายกรัฐมนตรีไทย ในโอกาสเข้าร่วมการประชุมสมัชชาสหประชาชาติ สมัยสามัญครั้งที่78 (UNGA78)โดยภายหลังเสร็จสิ้นการหารือ นาย ชัย วัชรงค์ โฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรียินดีที่มีโอกาสได้พบกับประธานาธิบดีฯ อย่างเป็นทางการครั้งแรก ความสัมพันธ์ระหว่างประเทศไทยกับสาธารณรัฐเกาหลีมีความใกล้ชิดกันอย่างมาก โดยเฉพาะระดับประชาชน ความนิยมวัฒนธรรมระหว่างประชาชนไทยและประชาชนเกาหลี โดยในปีนี้จะครบครอบ65ปี การสถาปนาความสัมพันธ์ทางการทูตระหว่างไทยกับสาธารณรัฐเกาหลีอีกด้วย
โอกาสนี้ ทั้งสองฝ่ายได้หารือถึงประเด็นต่าง ๆ ที่สําคัญ ได้แก่
ด้านการเมือง ทั้งไทยและสาธารณรัฐเกาหลี ต่างต้องการพัฒนาความสัมพันธ์ทวิภาคีในฐานะหุ้นส่วนทางยุทธศาสตร์ให้ใกล้ชิดยิ่งขึ้น โดยนายกรัฐมนตรีผลักดันให้ทั้งสองฝ่ายมีการแลกเปลี่ยนการเยือนระดับสูงระหว่างกันอย่างสม่ําเสมอ และได้เชิญประธานาธิบดีสาธารณรัฐเกาหลีและภริยาเดินทางเยือนไทย
ด้านเศรษฐกิจ ทั้งสองฝ่ายเห็นพ้องกันเร่งรัดผลักดันการเจรจาจัดทําความตกลงหุ้นส่วนทางเศรษฐกิจ (Economic Partnership Agreement: EPA) ระหว่างกัน และได้หารือแนวทางการส่งเสริมความร่วมมือด้านเศรษฐกิจในสาขาต่าง ๆ อาทิ ซอฟต์พาวเวอร์ อวกาศ พลังงานนิวเคลียร์ สตาร์ทอัพ ยานยนต์ไฟฟ้า ธนาคารพาณิชย์ไร้สาขา
ในโอกาสนี้ นายกรัฐมนตรีได้เชิญชวนให้นักลงทุนเกาหลีเข้ามาลงทุนในไทยมากขึ้น โดยรัฐบาลพร้อมช่วยอํานวยความสะดวกการลงทุนดังกล่าว รวมทั้งเชิญชวนให้นักท่องเที่ยวเกาหลีเดินทางมาท่องเที่ยวประเทศไทยมากขึ้นอีกด้วย
รัฐบาลไทย-ข่าวทำเนียบรัฐบาล-​รัฐมนตรีประจำสำนักนายกฯ เดินทางถึงเวียดนาม เพื่อเข้าร่วมการประชุมรัฐมนตรีสารนิเทศอาเซียน ครั้งที่ 16
วันพฤหัสบดีที่ 21 กันยายน 2566
21/09/2566
​รัฐมนตรีประจําสํานักนายกฯ เดินทางถึงเวียดนาม เพื่อเข้าร่วมการประชุมรัฐมนตรีสารนิเทศอาเซียน ครั้งที่ 16
รัฐมนตรีประจําสํานักนายกรัฐมนตรี เดินทางถึงเมืองดานัง เพื่อเข้าร่วมการประชุมรัฐมนตรีสารนิเทศอาเซียน ครั้งที่ 16 และการประชุมรัฐมนตรีสารนิเทศอาเซียนกับประเทศคู่เจรจาบวกสาม ครั้งที่ 7 ระหว่างวันที่ 22 ถึง 23 กันยายน 2566
วันนี้ (21 กันยายน 2566) นางพวงเพ็ชร ชุนละเอียด รัฐมนตรีประจําสํานักนายกรัฐมนตรี เดินทางถึงท่าอากาศยานนานาชาติดานัง ประเทศเวียดนาม โดยมีเจ้าหน้าจากสถานเอกอัครราชทูต ณ กรุงฮานอย และสถานกงสุลใหญ่ ณ นครโฮจิมินห์ ให้การต้อนรับร่วมกับเจ้าหน้าที่จากกรมประชาสัมพันธ์
รัฐมนตรีประจําสํานักนายกรัฐมนตรีมีกําหนดการเข้าร่วมการประชุมรัฐมนตรีสารนิเทศอาเซียน ครั้งที่ 16 และการประชุมรัฐมนตรีสารนิเทศอาเซียนกับประเทศคู่เจรจาบวกสาม ครั้งที่ 7 ระหว่างวันที่ 22 ถึง 23 กันยายน 2566 ซึ่งการประชุมจัดขึ้นภายใต้แนวคิด “MEDIA: From Information to Knowledge for a Resilient and Responsive ASEAN” หรือ “สื่อ: จากข้อมูลสู่ความรู้สําหรับอาเซียนที่มีความยืดหยุ่นและตอบสนอง” มุ่งเน้นความร่วมมือด้านสารนิเทศและการสื่อสารในภูมิภาคอาเซียน นอกจากนั้นที่ประชุมมีวาระที่จะหารือความร่วมมือการพัฒนากลไกการต่อต้านข่าวปลอมในสื่อออนไลน์ การเปลี่ยนผ่านสู่ยุคดิจิทัลสําหรับสื่อมวลชน การนําเทคโนโลยีไปประยุกต์ใช้ และความร่วมด้านสารนิเทศระหว่างอาเซียนกับประเทศคู่เจรจา
สําหรับการเข้าร่วมการประชุมการประชุมรัฐมนตรีสารนิเทศอาเซียนในครั้งนี้ รัฐมนตรีประจําสํานักนายกรัฐมนตรีมีกําหนดการหารือทวิภาคีกับรัฐมนตรีว่าการกระทรวงสารสนเทศและการสื่อสารเวียดนาม ในประเด็นความร่วมมือด้านการต่อต้านข่าวปลอมในฐานะที่เวียดนามเป็นผู้นําที่ริเริ่มข้อเสนอในการจัดตั้งคณะทํางานการต่อต้านข่าวปลอมในภูมิภาคอาเซียน และมีกําหนดการหารือทวิภาคีกับรัฐมนตรีว่าการกระทรวงสารสนเทศกัมพูชา ในประเด็นความร่วมมือการปราบปรามแก๊งคอลเซ็นเตอร์ อีกด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมแสดงความยินดีในโอกาสวันชาติจีน
วันพฤหัสบดีที่ 21 กันยายน 2566
21/09/2566
รัฐมนตรีว่าการกระทรวงยุติธรรม ร่วมแสดงความยินดีในโอกาสวันชาติจีน
รัฐมนตรีว่าการกระทรวงยุติธรรม ร่วมแสดงความยินดีในโอกาสวันชาติจีน
ในวันพุธที่ ๒๐ กันยายน ๒๕๖๖ เวลา ๑๘.๓๐ น. ณ ห้องแกรนด์ บอลลูม โรงแรม แชงกรีล่า พันตํารวจเอก ทวี สอดส่อง รัฐมนตรีว่าการกระทรวงยุติธรรม เข้าร่วมแสดงความยินดีเนื่องในวันชาติจีน และโอกาสเฉลิมฉลองครบรอบ ๗๔ ปี วันสถาปนาสาธารณรัฐประชาชนจีน โดยมีนายหาน จื้อเฉียง (H.E. Mr. Han Zhiqiang) เอกอัครราชทูตสาธารณรัฐประชาชนจีนประจําประเทศไทย ให้การต้อนรับ โดยมี นายพลากร สุวรรณรัฐ องคมนตรี นายวันมูหะมัดนอร์ มะทา ประธานรัฐสภา ศาสตราจารย์พิเศษพรเพชร วิชิตชลชัย รองประธานรัฐสภา และประธานวุฒิสภา และนายพีระพันธ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน ร่วมเป็นเกียรติในงาน
ในโอกาสนี้ เอกอัครราชทูตจีนประจําประเทศไทย ได้กล่าวถึงความร่วมมือร่วมใจของจีนและไทยในหลายด้านตลอดระยะเวลาที่ผ่านมา โดยเฉพาะด้านการค้าการลงทุน และการท่องเที่ยวและพร้อมที่จะสานต่อความร่วมมืออย่างใกล้ชิดในด้านอื่นๆ เพื่อเสริมสร้างเสถียรภาพและความมั่นคงร่วมกันฉันมิตรกับประเทศไทยต่อไป
รัฐบาลไทย-ข่าวทำเนียบรัฐบาล-​นายกฯ ไทย – เวียดนาม มุ่งกระชับความสัมพันธ์รอบด้าน ทั้งการเมือง ความมั่นคง และเศรษฐกิจ พร้อมผลักดันความเข้มแข็งในระดับภูมิภาค อนุภูมิภาคลุ่มน้ำโขง และอาเซียน
วันพฤหัสบดีที่ 21 กันยายน 2566
21/09/2566
​นายกฯ ไทย – เวียดนาม มุ่งกระชับความสัมพันธ์รอบด้าน ทั้งการเมือง ความมั่นคง และเศรษฐกิจ พร้อมผลักดันความเข้มแข็งในระดับภูมิภาค อนุภูมิภาคลุ่มน้ําโขง และอาเซียน
​นายกฯ ไทย – เวียดนาม มุ่งกระชับความสัมพันธ์รอบด้าน ทั้งการเมือง ความมั่นคง และเศรษฐกิจ พร้อมผลักดันความเข้มแข็งในระดับภูมิภาค อนุภูมิภาคลุ่มน้ําโขง และอาเซียน
วันนี้ ( 20 กันยายน 2566) เวลา 11.50 น. นายฝ่าม มิงห์ จิ๋งห์ (H.E. Mr. Pham Minh Chinh) นายกรัฐมนตรีสาธารณรัฐสังคมนิยมเวียดนาม เข้าพบเพื่อหารือทวิภาคีกับนายเศรษฐา ทวีสิน นายกรัฐมนตรีและ รัฐมนตรีว่าการกระทรวงการคลัง ในโอกาสเข้าร่วมการประชุมสมัชชาสหประชาชาติ สมัยสามัญครั้งที่ 78 (UNGA78) ณ นครนิวยอร์ก สหรัฐอเมริกา โดยภายหลังเสร็จสิ้นการหารือ นายชัย วัชรงค์ โฆษกประจําสํานัก นายกรัฐมนตรี กล่าวสรุปสาระสําคัญดังนี้
นายกรัฐมนตรีกล่าวขอบคุณนายกรัฐมนตรีสาธารณรัฐสังคมนิยมเวียดนาม สําหรับสารแสดงความยินดีที่เข้ารับ ตําแหน่ง พร้อมเชิญชวนมาเยือนประเทศไทยในเวลาที่สะดวก ซึ่งไทยมองว่าเวียดนามเป็นเพื่อน บ้าน และหุ้นส่วนที่สําคัญ รวมทั้งเพื่อเฉลิมฉลอง ครบรอบ 10 ปีของความสัมพันธ์เป็นหุ้นส่วนยุทธศาสตร์ระหว่างกัน โดยรัฐบาลนี้จะเสริมสร้างความร่วมมือกับเวียดนามในทุกด้าน เคารพซึ่งกันและกัน เพื่อผลประโยชน์ร่วมกันของทั้งสองประเทศ
โอกาสนี้ ทั้งสองฝ่ายได้หารือถึงประเด็นต่าง ๆ ที่สําคัญ ได้แก่
ทั้งสองฝ่ายเห็นพ้องที่จะส่งเสริมความเชื่อมโยงระหว่างกันมากขึ้น โดยการส่งเสริมการท่องเที่ยวระหว่างกัน โดยเห็นพ้องที่จะเพิ่มเที่ยวบินระหว่างกันมากขึ้นเพื่อเชื่อมเมืองรองของไทย(เช่น อุดรธานี)กับเวียดนามนอกเหนือจากกรุงเทพ ซึ่งจะช่วยส่งเสริมการค้าและความสัมพันธ์ระดับประชาชนระหว่างกันต่อไป
เห็นพ้องที่จะแลกเปลี่ยนการเยือนระดับสูงระหว่างกันเพิ่มขึ้น และตกลงที่จะเยือนกันและกันในโอกาสแรก
ความร่วมมือด้านเศรษฐกิจ นายกรัฐมนตรียินดีกับการลงทุนของเวียดนามในไทยที่มีมากขึ้น ซึ่งไทยยินดีที่จะขยายการค้า การลงทุน ระหว่างกัน เเละพร้อมผลักดันการส่งเสริมความร่วมมือระหว่างกันเพื่อพัฒนาเศรษฐกิจในภูมิภาค ขณะที่การค้าทวิภาคีระหว่างไทยกับเวียดนาม ซึ่งทั้งสองฝ่ายเห็นพ้องที่จะ ให้หน่วยงานที่เกี่ยวข้องควรอํานวยความสะดวกทางการค้าให้มากยิ่งขึ้น
รัฐบาลไทย-ข่าวทำเนียบรัฐบาล-​'นายกรัฐมนตรี' เผย 'โจ ไบเดน' ร่วมยินดีในโอกาสรับตำแหน่ง พร้อมสานต่อความสัมพันธ์ไทย-สหรัฐฯ และพัฒนาการค้า
วันพฤหัสบดีที่ 21 กันยายน 2566
​'นายกรัฐมนตรี' เผย 'โจ ไบเดน' ร่วมยินดีในโอกาสรับตําแหน่ง พร้อมสานต่อความสัมพันธ์ไทย-สหรัฐฯ และพัฒนาการค้า
​'นายกรัฐมนตรี' เผย 'โจ ไบเดน' ร่วมยินดีในโอกาสรับตําแหน่ง พร้อมสานต่อความสัมพันธ์ไทย-สหรัฐฯ และพัฒนาการค้า
วันที่ 20 ก.ย.66 ที่นครนิวยอร์ก สหรัฐอเมริกา นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เปิดเผยถึงการพบปะกับนายโจ ไบเดน ประธานาธิบดีสหรัฐอเมริกา ในระหว่างงานเลี้ยงรับรองผู้นําที่เข้าร่วมประชุมสมัชชาสหประชาชาติ UNGA ครั้งที่ 78 ว่าบรรยากาศเป็นไปด้วยดี แต่ระยะเวลาพบกันสั้นไป
นายกรัฐมนตรี เปิดเผยว่า ได้มีการย้ําถึงความสัมพันธ์ระหว่างไทยและสหรัฐฯ ที่มีความสัมพันธ์ทางการค้ามายาวนานกว่า 160 ปี ซึ่งนายไบเดน ได้แสดงความยินดีกับตนเอง ในฐานะได้รับตําแหน่งนายกรัฐมนตรี และตนได้ยืนยันว่าจะเป็นคู่ค้า Trading partner ที่ดีต่อกัน และคาดหวังว่าจะมีการหารือทวิภาคีร่วมกันของทั้ง 2 ฝ่ายในการประชุม APEC ที่ซานฟรานซิสโก ในช่วงเดือนพฤศจิกายนนี้ จึงจะขอประชุมทวิภาคีร่วมกัน
นายกรัฐมนตรี เปิดเผยด้วยว่ามีโอกาสพบปะผู้นําต่างประเทศหลายท่าน เช่น นายกรัฐมนตรีเอสโตเนีย ซึ่งเป็นประเทศที่มีความก้าวหน้ามากเรื่อง E-Government โดยไทยติดต่อเพื่อเรียนรู้และขอให้ทางเอสโตเนียถ่ายทอดเทคโนโลยี เพิ่มประสิทธิภาพ ลดขั้นตอนทางราชการและลดการทุจรติคอรัปชั่น รวมถึงได้พบกับ Prince Albert รองนายกรัฐมนตรีของอังกฤษ และได้หารือว่าหากมีโอกาสจะขออนุญาตไปเยือนสหราชอาณาจักร ซึ่งรองนายกรัฐมนตรีอังกฤษ จะไปนําเรียนนายกรัฐมนตรีของอังกฤษ หวังว่าจะมีความคืบหน้าต่อไป
รัฐบาลไทย-ข่าวทำเนียบรัฐบาล-รมว.อุตสาหกรรม เล็งปั้น “ฮาลาลฮับ” ในพื้นที่ SEC เจาะตลาดตะวันออกกลาง สั่งการ สศอ. ชี้เป้าศักยภาพพื้นที่ สร้างเศรษฐกิจนำอุตสาหกรรม
วันพฤหัสบดีที่ 21 กันยายน 2566
21/09/2566
รมว.อุตสาหกรรม เล็งปั้น “ฮาลาลฮับ” ในพื้นที่ SEC เจาะตลาดตะวันออกกลาง สั่งการ สศอ. ชี้เป้าศักยภาพพื้นที่ สร้างเศรษฐกิจนําอุตสาหกรรม
รัฐมนตรีว่าการกระทรวงอุตสาหกรรม เล็งปั้น “ฮาลาลฮับ” ในพื้นที่ SEC เจาะตลาดตะวันออกกลาง สั่งการ สศอ. ชี้เป้าศักยภาพพื้นที่ สร้างเศรษฐกิจนําอุตสาหกรรม
กรุงเทพฯ 19 กันยายน 2566 – รัฐมนตรีว่าการกระทรวงอุตสาหกรรม ตรวจเยี่ยมการดําเนินงานของสํานักงานเศรษฐกิจอุตสาหกรรม (สศอ.) ชี้พื้นที่พื้นที่ระเบียงเศรษฐกิจภาคใต้ (Southern Economic Corridor หรือ SEC) มีศักยภาพ สามารถส่งเสริมสู่การเป็น ศูนย์กลางอาหารฮาลาลในภูมิภาค (Halal Hub) เพื่อสร้างความมั่นใจให้กับผู้ประโภคในประเทศแถบตะวันออกกลาง และสั่งการให้เร่งขับเคลื่อนอุตสาหกรรมเศรษฐกิจโดยการชี้เป้าตามศักยภาพของพื้นที่ให้ครอบคลุมระเบียงเศรษฐกิจทั้ง 4 ภาค พร้อมย้ําจุดยืนกระทรวงอุตสาหกรรมต้องเป็นที่พึ่งของประชาชน สร้างรอยยิ้มให้ทุกการเข้ารับบริการ
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรม
โดยสํานักงานเศรษฐกิจอุตสาหกรรม มีหน้าที่ชี้นําผู้ประกอบการ ให้เท่าทันกระแสการเปลี่ยนแปลงของภาคเศรษฐกิจ ผ่านชุดข้อมูลที่ได้วิเคราะห์และนําเสนอต่อประชาชน ทั้งนี้ เพื่อให้การพัฒนาเศรษฐกิจเป็นไปอย่างมีทิศทาง และสอดรับกับศักยภาพในแต่พื้นที่ จึงจําเป็นต้องเร่งชี้เป้าอุตสาหกรรมเป้าหมาย ไปสู่พื้นที่ระเบียงเศรษฐกิจ 4 ภาค เพื่อเป็นแนวทางสําหรับผู้ประกอบการในพื้นที่ ทั้งยังมีส่วนช่วยกระตุ้นการลงทุนให้เพิ่มมากขึ้น โดยในส่วนของพื้นที่ระเบียงเศรษฐกิจภาคใต้ ซึ่งประชาชนส่วนใหญ่เป็นชาวมุสลิม ทั้งยังมีอาณาเขตติดกับประเทศมาเลเซีย สามารถส่งเสริมให้เป็นศูนย์กลางอาหารฮาลาลในภูมิภาค หรือ ฮาลาลฮับ (Halal Hub) เพื่อสร้างความมั่นใจให้กับ
กลุ่มผู้บริโภคในพื้นที่ และสามารถส่งออกไปยังกลุ่มประเทศตะวันออกกลางที่มีศาสนาอิสลามเป็นศาสนาประจําชาติ
พร้อมกันนี้ ยังได้เน้นย้ําให้ สศอ. ร่วมเป็นส่วนหนึ่งในการส่งเสริมอุตสาหกรรมรถยนต์ไฟฟ้า และรถจักรยานยนต์ไฟฟ้า ซึ่งถือเป็นเทคโนโลยีที่ใช้พลังงานสะอาด การหาแนวทางเพื่อการส่งเสริม Soft Power ไทยในภาคอุตสาหกรรม รวมทั้งการให้ความสําคัญกับการยกระดับการบริการผู้ประกอบการและประชาชนผู้อย่างเต็มที่ อํานวยความสะดวกในทุกขั้นตอนการดําเนินงาน ปรับภาพลักษณ์ใหม่ ให้มีรอยยิ้มจากการใช้บริการ
นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม กล่าวว่า สศอ. ขานรับนโยบายของรัฐมนตรีว่าการกระทรวงอุตสาหกรรม สร้างเศรษฐกิจนําอุตสาหกรรม โดยจะเร่งชี้เป้าอุตสาหกรรมเป้าหมายทั้งอุตสาหกรรม S-Curve และ New S-Curve ให้เกิดการผลักดันอย่างต่อเนื่อง การยกระดับอุตสาหกรรมเกษตรให้มีศักยภาพ รวมทั้งการส่งเสริมการใช้นวัตกรรมและพลังงานหมุนเวียน
ทั้งนี้สําหรับการพัฒนาการดําเนินงาน สศอ. จะนําเทคโนโลยีดิจิทัลมาปรับใช้การกระบวนการทํางาน โดยใช้ระบบ iSingleForm เป็นระบบการรายงานเดียว ทั้งการให้บริการ Eco Sticker สําหรับรถยนต์ไฟฟ้า และรถจักรยานยนต์ไฟฟ้า รวมถึงมุ่งเน้นการสื่อสารผ่านช่องทาง Platform ต่าง ๆ เพื่อสร้างความรู้ความเข้าใจสําหรับผู้ประกอบการอุตสาหกรรมให้สามารถนําข้อมูล ข่าวสาร มาใช้ในการพัฒนาธุรกิจอุตสาหกรรม พร้อมเตรียมยกระดับการดําเนินงานทั้งระยะเร่งด่วน ระยะกลาง และระยะยาว เพื่อนําพาประเทศไทยเป็นศูนย์กลางด้านอุตสาหกรรมสําคัญระดับสากล ภายใน 4 ปี
รัฐบาลไทย-ข่าวทำเนียบรัฐบาล-พม. เชิญชมนิทรรศการเฉลิมพระเกียรติ เนื่องในวันเยาวชนแห่งชาติ และนิทรรศการเสริมพลังเครือข่ายเด็กและเยาวชน 2566 วันนี้ถึง 26 ก.ย. นี้
วันพฤหัสบดีที่ 21 กันยายน 2566
พม. เชิญชมนิทรรศการเฉลิมพระเกียรติ เนื่องในวันเยาวชนแห่งชาติ และนิทรรศการเสริมพลังเครือข่ายเด็กและเยาวชน 2566 วันนี้ถึง 26 ก.ย. นี้
พม. เชิญชมนิทรรศการเฉลิมพระเกียรติ เนื่องในวันเยาวชนแห่งชาติ และนิทรรศการเสริมพลังเครือข่ายเด็กและเยาวชน 2566 วันนี้ถึง 26 ก.ย. นี้
วันนี้ (21 ก.ย. 66) เวลา 09.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานพิธีเปิดงานนิทรรศการเฉลิมพระเกียรติ เนื่องในวันเยาวชนแห่งชาติ และนิทรรศการเสริมพลังเครือข่ายเด็กและเยาวชน ประจําปี 2566 ซึ่งจัดขึ้นระหว่างวันที่ 21 - 26 กันยายน 2566 พร้อมทั้งมอบเกียรติบัตรการยกระดับมาตรฐานสถานรองรับเด็กที่ผ่านการประเมินจากผู้ทรงคุณวุฒิ และสํานักงานส่งเสริมและสนับสนุนวิชาการ 1-11 รวมทั้งหมด 28 แห่ง (ระดับดีเด่น 4 แห่ง และระดับดีมาก 24 แห่ง) โดยมี นางอภิญญา ชมพูมาศ อธิบดีกรมกิจการเด็กและเยาวชน กล่าวรายงานถึงวัตถุประสงค์การจัดงาน ณ บริเวณโถงชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายอนุกูล กล่าวว่า ตามมติคณะรัฐมนตรี เมื่อวันที่ 18 มิถุนายน 2528 กําหนดให้วันที่ 20 กันยายนของทุกปี เป็นวันเยาวชนแห่งชาติ เนื่องจากเป็นวันคล้ายวันพระราชสมภพของพระมหากษัตริย์ในพระบรมราชจักรีวงศ์ สองพระองค์ คือ พระบาทสมเด็จพระจุลจอมเกล้าเจ้าอยู่หัว รัชกาลที่ 5 และพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่ 8 ซึ่งทั้งสองพระองค์ได้เสด็จขึ้นเถลิงถวัลยราชสมบัติในขณะที่ยังทรงพระเยาว์ จึงถือได้ว่าเป็นวันสิริมงคลที่เยาวชนควรสํานึกในพระมหากรุณาธิคุณของล้นเกล้าทั้งสองพระองค์ โดยเยาวชนควรพัฒนาตนเอง และประพฤติตนให้เป็นประโยชน์ต่อชุมชน สังคม และประเทศชาติ เฉกเช่นยุวกษัตริย์ทั้งสองพระองค์
นายอนุกูล กล่าวต่อไปว่า วันนี้ กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ได้จัดงานนิทรรศการเฉลิมพระเกียรติเนื่องในวันเยาวชนแห่งชาติ และนิทรรศการเสริมพลังเครือข่ายเด็กและเยาวชน ประจําปี 2566 เพื่อเป็นการเสริมพลังและประชาสัมพันธ์ผลงาน การขับเคลื่อนกิจกรรมการส่งเสริมและพัฒนาเด็กและเยาวชน รวมถึงเพื่อเทิดพระเกียรติพระมหากษัตริย์ไทย 4 พระองค์ รัชกาลที่ 5 รัชกาลที่ 8 รัชกาลที่ 9 และรัชกาลที่ 10 ที่ทรงให้ความสําคัญในการส่งเสริมและพัฒนาเด็กและเยาวชนอันเป็นอนาคตของชาติ รวมทั้งเป็นการจัดแสดงสรุปผลการดําเนินการพัฒนาศักยภาพเด็กและเยาวชนในสถานรองรับเด็กให้มีคุณภาพ
นายอนุกูล กล่าวเพิ่มเติมว่า กระทรวง พม. มีการจัดบูธนิทรรศการที่น่าสนใจ 19 บูธ อาทิ บูธความเป็นมาของวันเยาวชนแห่งชาติ บูธพระมหากษัตริย์ 4 พระองค์ รัชกาลที่ 5 รัชกาลที่ 8 รัชกาลที่ 9 และรัชกาลที่ 10 บูธผลงานการประกวดวาดภาพ โครงการส่งเสริมการแลกเปลี่ยนเรียนรู้พหุวัฒนธรรม : แผ่นดินเดียวกัน จากเด็กและเยาวชนในพื้นที่ 5 จังหวัดชายแดนภาคใต้ (จังหวัดนราธิวาส ปัตตานี ยะลา สงขลา และสตูล) และบูธภาคีเครือข่ายการส่งเสริมพัฒนาเด็กและเยาวชน เป็นต้น
ทั้งนี้ ขอเชิญชวนพี่น้องประชาชนเข้าชมงานนิทรรศการเฉลิมพระเกียรติเนื่องในวันเยาวชนแห่งชาติ และนิทรรศการเสริมพลังเครือข่ายเด็กและเยาวชน ประจําปี 2566 ตั้งแต่วันนี้ถึง 26 กันยายน 2566 ณ บริเวณโถงชั้น 1 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #กระทรวงพม #รมวพม
รัฐบาลไทย-ข่าวทำเนียบรัฐบาล-รัฐมนตรีเกษตรฯ ประชุมติดตามสถานการณ์น้ำทั่วประเทศ เตรียมมาตรการรับมืออย่างทันท่วงที สนองนโยบายรัฐบาล
วันพฤหัสบดีที่ 21 กันยายน 2566
รัฐมนตรีเกษตรฯ ประชุมติดตามสถานการณ์น้ําทั่วประเทศ เตรียมมาตรการรับมืออย่างทันท่วงที สนองนโยบายรัฐบาล
รัฐมนตรีเกษตรฯ ประชุมติดตามสถานการณ์น้ําทั่วประเทศ เตรียมมาตรการรับมืออย่างทันท่วงที สนองนโยบายรัฐบาล
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมติดตามสถานการณ์น้ําภาพรวมทั้งประเทศ โดยมีนายประยูร อินสกุล ปลัดกระทรวงเกษตรและสหกรณ์ นายประพิศ จันทร์มา อธิบดีกรมชลประทาน พร้อมด้วยเจ้าหน้าที่ที่เกี่ยวข้องเข้าร่วม ณ ศูนย์ปฏิบัติการน้ําอัจฉริยะ (SWOC)ชั้น 3 อาคาร 99 ปี ม.ล.ชูชาติ กําภู กรมชลประทาน สามเสน ว่า จากสถานการณ์ปัจจุบันที่สภาพอากาศแปรปรวน ทําให้เกิดฝนตกหนักและมีพื้นที่ประสบอุทกภัยในหลายจังหวัด แต่ในบางพื้นที่ยังคงมีฝนตกต่ํากว่าปกติเนื่องมาจากสถานการณ์เอลนีโญ ประกอบกับช่วงฤดูฝนของภาคเหนือ ภาคกลาง ภาคตะวันออกเฉียงเหนือ ภาคตะวันออก และภาคตะวันตก จะสิ้นสุดประมาณกลางเดือนตุลาคม 2566 นั้นนายกรัฐมนตรีได้ให้ความเป็นห่วงประชาชนและเกษตรกรเกี่ยวกับสถานการณ์น้ําจึงได้กําชับให้กระทรวงเกษตรและสหกรณ์เตรียมมาตรการรับมือกับสถานการณ์อุทกภัยและบริหารจัดการน้ําทั้งระบบอย่างมีประสิทธิภาพ เพื่อลดผลกระทบที่อาจเกิดขึ้นกับประชาชนและเกษตรกรในพื้นที่และทั่วประเทศ
“กระทรวงเกษตรฯ เล็งเห็นแล้วว่าสถานการณ์ดังกล่าวจะส่งผลกระทบต่อประชาชนและภาคเกษตรในวงกว้าง จึงได้ประชุมหน่วยงานที่เกี่ยวข้องเป็นการเร่งด่วน เพื่อเตรียมมาตรการรับมือกับภัยธรรมชาติที่เกิดขึ้นในขณะนี้ และที่กําลังจะเกิดขึ้นตามมา ทั้งอุทกภัย ภัยแล้ง และภัยธรรมชาติอื่น ๆ ตั้งแต่การป้องกัน การเผชิญกับสถานการณ์ และการแก้ไขฟื้นฟูตามนโยบายที่ได้มอบไว้ ทั้งนี้ ได้มอบหมายปลัดกระทรวงเกษตรและสหกรณ์ ติดตามสถานการณ์อย่างใกล้ชิดพร้อมทั้งประชาสัมพันธ์ข้อมูลข่าวสารไปยังประชาชนและเกษตรกรอย่างทั่วถึง เพื่อสร้างการรับรู้ที่ถูกต้องและให้สามารถเตรียมตัวรับมือกับภัยพิบัติได้อย่างทันท่วงที” รัฐมนตรีเกษตรฯ กล่าว
สําหรับสถานการณ์ปัจจุบัน (ข้อมูล ณ 21 ก.ย. 2566) มีพื้นที่ประสบอุทกภัยรวม18 จังหวัด ได้แก่ จังหวัด อุตรดิตถ์ พิษณุโลก พิจิตร นครสวรรค์ กําแพงเพชร อุดรธานี ขอนแก่น ร้อยเอ็ด ยโสธร อํานาจเจริญ อุบลราชธานี นครพนม จันทบุรี ลพบุรี สระบุรี นครนายก ฉะเชิงเทรา และอ่างทอง ซึ่งกรมชลประทาน โดยสํานักงานชลประทานที่ 4 ได้ให้ความช่วยเหลือผู้ที่ได้รับผลกระทบจากน้ําท่วมขังในพื้นที่เร่งดําเนินการติดตั้งเครื่องสูบน้ํา จํานวน 2 เครื่อง บริเวณชุมชนหมู่ 1 ตําบลปากแควและสะพานพระร่วง แม่น้ํายมฝั่งซ้ายในเขตเทศบาลเมืองสุโขทัยธานี อําเภอเมืองสุโขทัย จังหวัดสุโขทัยด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เดินทางเข้าตรวจเยี่ยมเรือนจำกลางบางขวาง
วันพฤหัสบดีที่ 21 กันยายน 2566
21/09/2566
รัฐมนตรีว่าการกระทรวงยุติธรรม เดินทางเข้าตรวจเยี่ยมเรือนจํากลางบางขวาง
รัฐมนตรีว่าการกระทรวงยุติธรรม เดินทางเข้าตรวจเยี่ยมเรือนจํากลางบางขวาง
ในวันพุธที่ ๒๐ กันยายน ๒๕๖๖ เวลา ๑๔.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม เดินทางเข้าตรวจเยี่ยมภารกิจเรือนจํากลางบางขวาง โดยมี นายอายุตม์ สินธพพันธุ์ อธิบดีกรมราชทัณฑ์ นายยุทธนา นาคเรืองศรี ผู้บัญชาการเรือนจํากลางบางขวางและเจ้าหน้าที่ ร่วมให้การต้อนรับ ณ เรือนจํากลางบางขวาง จังหวัดนนทบุรี
โอกาสนี้ รัฐมนตรีว่าการกระทรวงยุติธรรมได้ให้กําลังใจเจ้าหน้าที่และผู้ต้องขัง ในแดน ๘ ติดตามงานก่อสร้างอาคารบริการและครุภัณฑ์ทันตกรรมเพิ่มเติม ตามแผนงานพัฒนายกระดับการรักษาพยาบาลของโรงพยาบาลเรือนจํากลางบางขวาง การปรับปรุงอาคารอํานวยการและ หอผู้ป่วยเดิม ซึ่งอยู่ระหว่างก่อสร้างอาคารหอผู้ป่วยขนาด ๔๐ เตียง และครุภัณฑ์การแพทย์ พร้อมระบบคอมพิวเตอร์สารสนเทศทางการแพทย์
รัฐมนตรีว่าการกระทรวงยุติธรรม ได้มอบนโยบายให้ขยายเป้าหมายอาคารบริการทันตกรรม ไปยังเรือนจําในต่างจังหวัด โดยสามารถนําองค์ความรู้ (Know-how) จากการก่อสร้างอาคารบริการทันตกรรมที่เรือนจํากลางบางขวางเป็นต้นแบบ ซึ่งอาจปรับเปลี่ยนผังห้องภายในบางส่วนเพิ่มเติมเป็นห้องตรวจโรคของแพทย์ร่วมด้วย
ในการนี้ รัฐมนตรีว่าการกระทรวงยุติธรรม ได้สอบถามถึงจํานวนบุคลากรทางการ แพทย์ของเรือนจํา ซึ่งแพทย์ของเรือนจํากลางบางขวางมีจํานวน ๑ คน และทันตแพทย์ ๑ คน ต่อผู้ต้องขังซึ่งมีจํานวนกว่า ๔,๐๐๐ คน จึงไม่เพียงพอต่อการดูแลรักษาพยาบาล จากนั้นได้เดินตรวจเยี่ยมแดน ๘ เป็นแดนสาธิตกิจกรรม โคกหนองนาโมเดล เป็นการปรับเปลี่ยนและเป็นการพัฒนาพฤตินิสัยผู้ต้องขังให้นําหลักปรัชญาเศรษฐกิจพอเพียงนําไปใช้ในการดําเนินชีวิตภายหลังพ้นโทษ ตรวจเยี่ยมแดนฝึกวิชาชีพ การทําเฟอร์นิเจอร์ งานศิลปะ
รัฐบาลไทย-ข่าวทำเนียบรัฐบาล-Statement by His Excellency Mr. Srettha Thavisin Prime Minister of the Kingdom of Thailand at the High-level Dialogue on Financing for Development, 20 September 2023
วันพฤหัสบดีที่ 21 กันยายน 2566
Statement by His Excellency Mr. Srettha Thavisin Prime Minister of the Kingdom of Thailand at the High-level Dialogue on Financing for Development, 20 September 2023
Statement
by His Excellency Mr. Srettha Thavisin
Prime Minister of the Kingdom of Thailand
at the High-level Dialogue on Financing for Development
20 September 2023, United Nations Headquarters, New York
Madam Moderator,
Excellencies,
I commend the convening of today’s dialogue. We strongly believe the urgent need to invest more in our people and planet, and that financing for development is crucial for thesuccess of SDG attainment.
Wemustreformthe international financial architecture tomobilize financing for development in a comprehensive manner. In this regard, let me highlight three important aspects.
First,onparticipation and governance,developingcountries should play a greater rolein international financial institutions. This should be aimed at improvingfiscal sustainabilityto better tackle the high cost of debt and rising risks of debt distress.
To this end, the Thai Government and UNESCAP will co-organize “Sustainable Finance: Bridging the Gap in Asia and the Pacific” on 2 October 2023 in Bangkok, which willproduce concrete policy recommendations to promote a more comprehensive and inclusive financing for developmentin the region.
We support the expansion of lending capacity of multilateral development banks (MDBs) to better leverageprivate capitalfor development projects.
Second, the reform should enhance international cooperation for the advancement ofdigital technology and economy. The focus must be on reducing transaction costs while expanding financial inclusion. Developing nations should play an enhanced role in shaping global policies on data security, transparency andtechnologygovernance.
Third, climate protection, development and poverty reduction must go hand-in-hand. The reform should address increasing demand for investment in and financing ofclimate-friendly, sustainable projectsandpromotecooperation and coherence in international undertakingsinsustainable finance.
In this regard, Thailand has continued to issue ‘sustainability bonds’ and other ESG-related instruments in the capital market since 2020.Wehave raised 12.5 billion USD through this mechanismto fund multiplesustainability-relatedprojects. Next year, we will issueSustainability Linked Bondstotoincentivizedall stakeholders towards sustainability.
Lastly,we have also developed the ‘Thailand Taxonomy’ framework,ensuringethat every dollar raisedis truly used for the betterment of sustainable developments, now and in the future.
Excellencies,
I hope thatnovel ideas and proposalswill be reflected and further elaborated during this UNGA and future meetings. I also reaffirm our readiness tosupport international collaborationand to be anactive participant in policy conversationson this issue.
Thank you.
รัฐบาลไทย-ข่าวทำเนียบรัฐบาล-​Thailand and Republic of Korea agree to tighten cooperation in soft power and virtual banking
วันพฤหัสบดีที่ 21 กันยายน 2566
21/09/2566
​Thailand and Republic of Korea agree to tighten cooperation in soft power and virtual banking
​Thailand and Republic of Korea agree to tighten cooperation in soft power and virtual banking
September 20, 2023, at 1700hrs, at the Permanent Mission of the Republic of Korea to the United Nations, New York City, U.S.A., Prime Minister and Minister of Finance Srettha Thavisin had a bilateral meeting with President Yoon Suk Yeol during his attendance at the 78th session of the United Nations General Assembly. Government Spokesperson Chai Wacharonke disclosed gist of the meeting as follows:
The Prime Minister was pleased with the first official meeting with the Korean President, and congratulated close and cordial relations between Thailand and the Republic of Korea, especially at the people-to-people level. This year also marks the 65th anniversary of diplomatic relations between the two countries.
Both parties also discussed issues of mutual interest:
Both the countries expressed political will to tighten bilateral relation as strategic partners. The Prime Minister called for regular exchange of high-level visits, and extended his invitation to the President and spouse to visit Thailand.
With regard to economic cooperation, the two leaders came to terms to accelerate negotiation on Economic Partnership Agreement (EPA), and discussed economic cooperation promotion in such areas as soft power, space, nuclear power, startups, EVs, and virtual banking.
According to the Prime Minister, Thailand welcomes more investment from the Republic of Korea. The Thai Government stands ready to creating a more conducive investment climate for ease of doing business. Korean tourists are also welcome to visit Thailand.
รัฐบาลไทย-ข่าวทำเนียบรัฐบาล-บสย. รับนโยบายรัฐ ส่ง “SMEs Small Biz” ค้ำรายย่อย 1,200 ล้านบาท หนุนอาชีพอิสระ ค้าออนไลน์ แท็กซี่ พี่วิน ขับเคลื่อนเศรษฐกิจ
วันพฤหัสบดีที่ 21 กันยายน 2566
21/09/2566
บสย. รับนโยบายรัฐ ส่ง “SMEs Small Biz” ค้ํารายย่อย 1,200 ล้านบาท หนุนอาชีพอิสระ ค้าออนไลน์ แท็กซี่ พี่วิน ขับเคลื่อนเศรษฐกิจ
บสย. หนุน SMEs รายย่อย อาชีพอิสระ ขับรถรับจ้าง แท็กซี่ พี่วิน เข้าถึงแหล่งเงินทุน ส่ง “SMEs Small Biz” เซกเมนต์ค้ํารายย่อย เทหมดหน้าตัก 1,200 ล้านบาท กระตุ้นเศรษฐกิจ เติมสภาพคล่อง เงื่อนไขดี ค้ําฟรี 2 ปี ค้ําสูงสุด 200,000 บาทต่อราย
บรรษัทประกันสินเชื่ออุตสาหกรรมขนาดย่อม (บสย.) รับนโยบายรัฐ ขับเคลื่อนเศรษฐกิจ หนุน SMEs รายย่อย อาชีพอิสระ ขับรถรับจ้าง แท็กซี่ พี่วิน เข้าถึงแหล่งเงินทุน ส่ง “SMEs Small Biz” เซกเมนต์ค้ํารายย่อย เทหมดหน้าตัก 1,200 ล้านบาท กระตุ้นเศรษฐกิจ เติมสภาพคล่อง เงื่อนไขดี ค้ําฟรี 2 ปี ค้ําสูงสุด 200,000 บาทต่อราย
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. พร้อมเป็นกลไกขับเคลื่อนเศรษฐกิจ สนับสนุนผู้ประกอบการ SMEs รายย่อย เข้าถึงแหล่งทุนและสินเชื่อในระบบ ล่าสุด จับมือ ธนาคารออมสิน เสริมสภาพคล่อง SMEs รายย่อย กลุ่มอาชีพอิสระ ในโครงการค้ําประกันสินเชื่อ บสย. SMEs เข้มแข็ง (PGS 10) “SMEs Small Biz” เพื่อ SMEs รายย่อย อาชีพอิสระ พี่วิน ผู้ขับขี่รถสาธารณะ และผู้ค้าออนไลน์
ทั้งนี้ บสย. ได้เตรียมวงเงินค้ํา “SMEs Small Biz” จํานวน 1,200 ล้านบาท เพื่อรองรับการปล่อยสินเชื่อกลุ่มดังกล่าว ค้ําประกันสินเชื่อตั้งแต่ 10,000 – 200,000 บาทต่อราย ฟรีค่าธรรมเนียมค้ําประกันสินเชื่อ 2 ปี ระยะเวลาค้ําประกันสูงสุด 10 ปี เพื่อส่งเสริมผู้ประกอบการ SMEs มีอาชีพ มีเงินทุน และมีสภาพคล่อง ในช่วงที่ค่าครองชีพสูง ดอกเบี้ยขาขึ้น คาดว่าจะช่วยผู้ประกอบการได้ประมาณ 10,000 ราย นอกจากนี้ บสย. ยังมีโครงการค้ําประกันสินเชื่อ “SME Start up” สําหรับผู้ประกอบการน้องใหม่ที่ยังไม่เคยใช้สินเชื่อ สามารถเข้าถึงแหล่งทุนและสินเชื่อได้ วงเงินค้ําประกัน 10,000-100,000 บาทต่อราย ฟรีค่าธรรมเนียมค้ําประกัน 2 ปี และรัฐบาลช่วยสนับสนุน เพื่อเพิ่มโอกาสการมีกิจการเป็นของตัวเองและเข้าถึงแหล่งทุนในระบบ
“ โครงการค้ําประกันสินเชื่อ บสย. SMEs เข้มแข็ง (PGS 10) เป็นโครงการตามมาตรการรัฐ ได้รับจัดสรรวงเงินโดยมติ ครม. วงเงิน 50,000 บาท เมื่อเดือนกุมภาพันธ์ที่ผ่านมา และประสบความสําเร็จภายในเวลาอันรวดเร็ว ด้วยการพัฒนาโมเดลค้ําประกันตอบโจทย์กลุ่มเป้าหมายทุกเซกเมนต์ (Segmentation Targeting ) และสอดคล้องกับกลุ่มเป้าหมายสถาบันการเงินในการปล่อยสินเชื่อ”
ภายใต้โครงการดังกล่าว บสย. ได้แบ่งกลุ่มผลิตภัณฑ์ค้ําประกันเป็น 2 กลุ่มหลัก รวม 6 เซกเมนต์ ได้แก่ 1. กลุ่ม SMEs ประกอบด้วย 4 เซกเมนต์ คือ (1) SMEs Smart Biz (2) SMEs Smart One (3) Smart Green (4) SMEs Smart Plus & Top up และ 2. กลุ่ม Micro หรือกลุ่ม SMEs รายย่อย ประกอบด้วย 2 เซกเมนต์ คือ (1) SMEs Start up และ (2) SMEs Small Biz พร้อมเงื่อนไขพิเศษ เพื่อลดภาระต้นทุนผู้ประกอบการ SMEs ด้วยการ ฟรีค่าธรรมเนียมค้ําประกัน ในช่วง 2-4 ปีแรกและระยะเวลาค้ําประกันสูงสุดถึง 10 ปี โดยคาดว่าโครงการ บสย. SMEs เข้มแข็ง (PGS 10) จะสามารถรองรับการค้ําประกันสินเชื่อได้ถึงปลายปี 2566 เนื่องจากวงเงินเต็ม เร็วกว่าเป้าหมายเดิม ซึ่งจะสิ้นสุดโครงการในปี 2568
รัฐบาลไทย-ข่าวทำเนียบรัฐบาล-กรมทางหลวงชนบท เปิดใช้ถนนตักสิลาวิถี และถนนจำปาบุรี ผังเมืองรวมเมืองมหาสารคาม
วันพฤหัสบดีที่ 21 กันยายน 2566
กรมทางหลวงชนบท เปิดใช้ถนนตักสิลาวิถี และถนนจําปาบุรี ผังเมืองรวมเมืองมหาสารคาม
บรรเทาการจราจรติดขัด เชื่อมโยงโครงข่ายคมนาคมให้สมบูรณ์อย่างยั่งยืน ยกระดับคุณภาพชีวิตให้ประชาชนสัญจรได้อย่างสะดวกปลอดภัย
กรมทางหลวงชนบท กระทรวงคมนาคม เปิดใช้ถนนตักสิลาวิถี (ถนนสาย จ4) และจําปาบุรี (ถนนสาย จ5) ผังเมืองรวมเมืองมหาสารคาม จังหวัดมหาสารคาม เพื่อเชื่อมโยงโครงข่ายการคมนาคมให้สมบูรณ์ รองรับการเจริญเติบโตของเมืองในอนาคต แก้ไขปัญหาการจราจรติดขัดในเขตชุมชนเมือง แบ่งเบาการจราจรบนถนนสายหลักให้มีประสิทธิภาพมากยิ่งขึ้น ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ใช้งบประมาณ 163.191 ล้านบาท โดยก่อสร้างผิวจราจรแบบพาราแอสฟัลท์ติกคอนกรีต ขนาด 4 ช่องจราจร ไหล่ทางกว้างข้างละ 2.50 เมตร และทางเท้ากว้างข้างละ 2.50 - 4.00 เมตร พร้อมสะพานคอนกรีตเสริมเหล็ก 1 แห่ง ระยะทาง 3.222 กิโลเมตร โดยแบ่งการก่อสร้าง ดังนี้
- ถนนสาย จ4 มีจุดเริ่มต้นจากช่วง กม. ที่ 0+000 บริเวณหน้าโรงพยาบาลสุทธาเวช ถึงจุดสิ้นสุด ช่วง กม. ที่ 1+415 เชื่อมถนนโยธาธิการและผังเมือง (ซอยซากุระ) ระยะทาง 1.415 กิโลเมตร
- ถนนสาย จ5 มีจุดเริ่มต้นจาก ช่วง กม. ที่ 3+881 บริเวณถนนสายมหาสารคาม - อําเภอวาปีปทุม (หน้าหมู่บ้านศุภารมณ์) ถึงจุดสิ้นสุดช่วง กม. ที่ 5+688 เชื่อมถนนสายมหาสารคาม - ร้อยเอ็ด (ซอยข้างโรงเรียนเทศบาลบ้านส่องนางใย) ระยะทาง 1.807 กิโลเมตร
ทั้งนี้ ถนนสาย จ4 เป็นเส้นทางเชื่อมระหว่าง ทล.208 กับถนนของกรมโยธาธิการและผังเมือง ส่วนถนนสาย จ5 เป็นเส้นทางเชื่อมระหว่าง ทล.2040 และ ทล.23 จะช่วยแก้ไขปัญหาการจราจรติดขัดในเขตชุมชนหนาแน่นบริเวณถนนศรีสวัสดิ์รัตนโกสินทร์ เพิ่มประสิทธิภาพของโครงข่ายถนนให้สมบูรณ์ และประชาชนสามารถสัญจรขนส่งสินค้าได้อย่างสะดวกรวดเร็วปลอดภัยอย่างยั่งยืน
รัฐบาลไทย-ข่าวทำเนียบรัฐบาล-​รมช.อนุชา รับฟังปัญหาจากตัวแทนเกษตรกรในพื้นที่จังหวัดชุมพร
วันพฤหัสบดีที่ 21 กันยายน 2566
​รมช.อนุชา รับฟังปัญหาจากตัวแทนเกษตรกรในพื้นที่จังหวัดชุมพร
​รมช.อนุชา รับฟังปัญหาจากตัวแทนเกษตรกรในพื้นที่จังหวัดชุมพร
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ รับหนังสือจากนายธีรศักดิ์ ยมสวัสดิ์ ประธานสภาเกษตรกรจังหวัดชุมพร เพื่อขอให้กระทรวงเกษตรฯ ช่วยแก้ไขปัญหาความเดือดร้อนของพี่น้องเกษตรกรจังหวัดชุมพร ในเรื่องภัยแล้ง อุทกภัย ตลอดจนปัญหาราคาหมูหน้าฟาร์มตกต่ํากว่าต้นทุนการผลิต โดย รมช.อนุชา ได้พบปะพูดคุย และรับฟังปัญหาจากตัวแทนผู้เลี้ยงหมูจังหวัดชุมพร พร้อมยืนยันจะเร่งรัดดําเนินการให้เร็วที่สุด เพื่อบรรเทาความเดือดร้อน และให้เกษตรกรได้มีอาชีพสร้างรายได้อย่างมั่นคง ยั่งยืน
รัฐบาลไทย-ข่าวทำเนียบรัฐบาล-ผู้ตรวจฯ เดชา นำทีม MIND ชมศูนย์ทดสอบยานยนต์จีน เล็งต่อยอดไอเดียพัฒนามาตรฐานไทยสู่ระดับสากล
วันพฤหัสบดีที่ 21 กันยายน 2566
21/09/2566
ผู้ตรวจฯ เดชา นําทีม MIND ชมศูนย์ทดสอบยานยนต์จีน เล็งต่อยอดไอเดียพัฒนามาตรฐานไทยสู่ระดับสากล
ผู้ตรวจราชการกระทรวงอุตสาหกรรม เดชา นําทีม MIND ชมศูนย์ทดสอบยานยนต์จีน เล็งต่อยอดไอเดียพัฒนามาตรฐานไทยสู่ระดับสากล
วันที่ 19 กันยายน 2566 นายเดชา จาตุธนานันท์ ผู้ตรวจราชการกระทรวงอุตสาหกรรม และคณะผู้บริหารกระทรวงอุตสาหกรรม ประกอบด้วย นายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงอุตสาหกรรม นายชัยวิชิต ลิขิตาภรณ์ ผู้อํานวยการกองกําหนดมาตรฐาน สํานักงานมาตรฐานผลิตภัณฑ์อุตสาหกรรม และนายเกรียงศักดิ์ วงศ์พร้อมรัตน์ ผู้อํานวยการสถาบันยานยนต์ ได้เดินทางไปยังเมืองกวางโจว มณฑลกวางตุ้ง เพื่อเยี่ยมชมศูนย์ทดสอบรถยนต์ CATARC Automotive Testing Centers
ศูนย์ทดสอบรถยนต์ ณ เมืองกวางโจวแห่งนี้ เป็น 1 ใน 6 ศูนย์ทดสอบในประเทศจีน ของ China Automotive Technology and Research Center (CATARC) ถือหุ้นทั้งหมดโดย CATARC และมีรายได้จากการให้บริการด้านการทดสอบ (Type Approval) และการวิจัยพัฒนา (R&D) ทั้งรถยนต์ที่ผลิตในประเทศจีนและรถยนต์นําเข้า มีรายได้ประมาณ 500-600 ล้านหยวนต่อปี โดยครึ่งหนึ่งของรายได้มาจากกิจกรรมด้านวิจัยและพัฒนา ศูนย์ทดสอบฯ มีพนักงานประมาณ 300 คน และประกอบด้วย สนามทดสอบ (Vehicle Performance Test Drive) ความยาวประมาณ 2.1 กิโลเมตร และห้องปฏิบัติการทดสอบ 6 ส่วนหลัก เช่น ห้องปฏิบัติการทดสอบ NEV (New Energy Vehicle) และชิ้นส่วน ได้แก่ แบตเตอรี่ มอเตอร์ ห้องปฏิบัติการทดสอบมลพิษ ห้องปฏิบัติการทดสอบการชน (Crash Test) ห้องปฏิบัติการทดสอบความเข้ากันได้ทางแม่เหล็กไฟฟ้า (EMC) เป็นต้น
ในระหว่างการเยี่ยมชม คณะผู้บริหารฝ่ายไทยได้มีการหารือกับ Mr. Fu Tienqiang หัวหน้าวิศวกรของศูนย์ทดสอบฯ จึงทราบว่า ในปัจจุบัน รถยนต์เครื่องยนต์สันดาปภายในที่จําหน่ายในจีนเป็นมาตรฐานยูโร 6 แล้ว และกําลังจะพัฒนาไปสู่ยูโร 7 ต่อไป โดยระบบมาตรฐานของจีนจะกําหนดเกณฑ์ให้สูงกว่ามาตรฐานของสหภาพยุโรปเสมอ เพื่อให้สามารถส่งออกรถยนต์ไปจําหน่ายยังยุโรป อเมริกาเหนือได้
รัฐบาลไทย-ข่าวทำเนียบรัฐบาล-ดีอี เปิดงานสัมมนา "คดีภัยออนไลน์"
วันพฤหัสบดีที่ 21 กันยายน 2566
ดีอี เปิดงานสัมมนา "คดีภัยออนไลน์"
ดีอี เปิดงานสัมมนา "คดีภัยออนไลน์"
วันนี้(21ก.ย.66)นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอี)เป็นประธานเปิดงานสัมมนาในหัวข้อ"คดีภัยออนไลน์"ภายใต้โครงการพัฒนาและเพิ่มประสิทธิภาพการช่วยเหลือประชาชนด้านคดีและภัยออนไลน์ตามพ.ร.บ.ว่าด้วยการกระทําความผิดเกี่ยวกับคอมพิวเตอร์พ.ศ. 2550และแก้ไขเพิ่มเติมเพื่อเผยแพร่ความรู้แนวทางการป้องกันและระวังคดีภัยออนไลน์สําหรับประชาชนทั่วไปผู้ให้บริการอินเทอร์เน็ตเครือข่ายเฝ้าระวังภัยออนไลน์ภาครัฐและเอกชนโดยการจัดงานสัมมนาสร้างการตระหนักรู้และแนวทางการป้องกันคดีภัยออนไลน์ ณโรงแรมเซ็นจูรี่พาร์คกรุงเทพฯ
______________
รัฐบาลไทย-ข่าวทำเนียบรัฐบาล-สุริยะ มอบ เลขาฯ รับเรื่อง CUPPS ถ้ามีทุจริต ฟันไม่เลี้ยง
วันพฤหัสบดีที่ 21 กันยายน 2566
สุริยะ มอบ เลขาฯ รับเรื่อง CUPPS ถ้ามีทุจริต ฟันไม่เลี้ยง
...
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม มอบหมายให้ นายสรวุฒิ เนื่องจํานงค์ เลขานุการรัฐมนตรีว่าการกระทรวงคมนาคม เป็นผู้แทน รับคําร้องจากนายศรีสุวรรณ จรรยา ผู้นําองค์กรรักชาติ รักแผ่นดิน กรณีขอให้ตรวจสอบโครงการการจัดซื้อจัดจ้างของบริษัท ท่าอากาศยานไทย จํากัด (มหาชน) (ทอท.) โครงการงานจ้างให้บริการระบบบริการผู้โดยสารขึ้นเครื่อง (Common Use Passenger Processing System : CUPPS) ในวันที่ 21 กันยายน 2566 ณ กระทรวงคมนาคม
นายสรวุฒิ เนื่องจํานงค์ กล่าวว่า รัฐมนตรีว่าการกระทรวงคมนาคม ได้มอบหมายให้ตนเป็นผู้แทน รับคําร้องจาก นายศรีสุวรรณ จรรยา ที่ขอให้ตรวจสอบการจัดซื้อจัดจ้างของบริษัท ท่าอากาศยานไทย จํากัด (มหาชน) (ทอท.) โครงการงานจ้างให้บริการระบบบริการผู้โดยสารขึ้นเครื่อง (Common Use Passenger Processing System : CUPPS) ในท่าอากาศยานที่อยู่ในความรับผิดชอบของ ทอท. ทั้ง 6 แห่ง ซึ่งรัฐมนตรีว่าการกระทรวงคมนาคมได้สั่งการให้ดําเนินการตรวจสอบข้อเท็จจริง โดยการจัดซื้อจัดจ้างต้องเป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ด้วยความโปร่งใส ทั้งนี้ รัฐมนตรีว่าการกระทรวงคมนาคม ได้เน้นย้ําให้ทุกหน่วยงานที่มีการดําเนินโครงการจัดซื้อจัดจ้างจะต้องดําเนินการตามหลักธรรมาภิบาลและกฎหมาย และเป็นธรรมกับผู้ยื่นข้อเสนอทุกราย ซึ่งกระทรวงคมนาคมพร้อมให้ตรวจสอบการดําเนินงานทุกโครงการ และขอให้มั่นใจว่าทุกโครงการจะทําเพื่อประโยชน์ต่อประชาชนและประเทศสูงสุด หากพบว่า โครงการการจัดซื้อจัดจ้างฯ ดังกล่าว มีการกระทําผิดจริง มีการเอื้อประโยชน์ต่อบริษัทเอกชนรายใดรายหนึ่ง กระทรวงคมนาคมจะดําเนินการเอาผิดผู้เกี่ยวข้องทุกคนไม่มียกเว้น
รัฐบาลไทย-ข่าวทำเนียบรัฐบาล-“สุริยะ” ลงพื้นที่ ติดตามความก้าวหน้าโครงการทางพิเศษ สายกะทู้ – ป่าตอง และการก่อสร้างท่าอากาศยานภูเก็ตแห่งที่ 2
วันพฤหัสบดีที่ 21 กันยายน 2566
“สุริยะ” ลงพื้นที่ ติดตามความก้าวหน้าโครงการทางพิเศษ สายกะทู้ – ป่าตอง และการก่อสร้างท่าอากาศยานภูเก็ตแห่งที่ 2
...
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม พร้อมด้วย นายชยธรรม์ พรหมศร ปลัดกระทรวงคมนาคม ลงพื้นที่ติดตามความก้าวหน้าการดําเนินโครงการระบบขนส่งมวลชนจังหวัดภูเก็ต โครงการทางพิเศษ สายกะทู้ - ป่าตอง และโครงการก่อสร้างท่าอากาศยานภูเก็ตแห่งที่ 2 พร้อมรับฟังบรรยายการปรับปรุงท่าอากาศยานภูเก็ต เมื่อวันที่ 20 กันยายน 2566 ณ จังหวัดภูเก็ต
รัฐมนตรีว่าการกระทรวงคมนาคม เปิดเผยว่า การลงพื้นที่ในครั้งนี้เพื่อตรวจติดตามความก้าวหน้าการก่อสร้างเส้นทางโครงการทางพิเศษ สายกระทู้ - ป่าตอง และจุดก่อสร้างอุโมงค์กะทู้ - ป่าตอง รวมทั้ง ความคืบหน้าโครงการก่อสร้างท่าอากาศยานภูเก็ตแห่งที่ 2 พร้อมสั่งการหน่วยงานในสังกัดให้เดินหน้าบริหารจัดการทุกขั้นตอนการบริการเพื่อให้เป็นประตูสู่ประเทศไทย ที่สามารถนํานักท่องเที่ยวมาสู่ประเทศไทยได้มากขึ้น ซึ่งรวมถึงการปรับปรุงระบบคมนาคมทั้งทางถนน ทางน้ํา ทางราง และทางอากาศ ปรับปรุงพัฒนาสนามบิน และจัดการเที่ยวบินของท่าอากาศยานภูเก็ตและทั่วประเทศให้มีประสิทธิภาพรวมทั้งตอบสนองความคาดหวังของรัฐบาลและประชาชน ทั้งด้านการเดินทาง การใช้บริการ ที่เชื่อมโยงการให้บริการระบบคมนาคมขนส่งในทุกมิติ ส่งเสริมศักยภาพทางเศรษฐกิจ การค้า การลงทุน การท่องเที่ยว และความมั่นคงของประเทศ
ทั้งนี้ รัฐมนตรีว่าการกระทรวงคมนาคม ได้ลงพื้นที่ก่อสร้างโครงการทางพิเศษ สายกระทู้ - ป่าตอง และจุดก่อสร้างอุโมงค์ บริเวณทางหลวงหมายเลข 4029 (ปากอุโมงค์ฝั่งกะทู้) ซึ่งจะก่อสร้างเป็นทางยกระดับ มีอุโมงค์อยู่ในช่วงกลางของแนวสายทาง ระยะทางรวม 3.98 กิโลเมตร จุดเริ่มต้นโครงการเชื่อมกับถนนพระเมตตาในพื้นที่ตําบลป่าตอง และอําเภอกะทู้ เป็นทางยกระดับขนาด 4 ช่องจราจรต่อทิศทาง รวมทั้ง โครงการก่อสร้างท่าอากาศยานภูเก็ตแห่งที่ 2 บริเวณทางหลวงหมายเลข 4027 ตอน บ้านพารา - บ้านเมืองใหม่
รัฐบาลไทย-ข่าวทำเนียบรัฐบาล-ปลัดสธ. ย้ำ หน่วยบริการปฐมภูมิก้าวให้ทันการเปลี่ยนแปลง ใช้เทคโนโลยีช่วยตอบโจทย์ความต้องการประชาชน
วันพฤหัสบดีที่ 7 กันยายน 2566
ปลัดสธ. ย้ํา หน่วยบริการปฐมภูมิก้าวให้ทันการเปลี่ยนแปลง ใช้เทคโนโลยีช่วยตอบโจทย์ความต้องการประชาชน
ปลัดกระทรวงสาธารณสุข ย้ําหน่วยบริการปฐมภูมิปรับตัวรับการเปลี่ยนแปลงของสังคม ใช้เทคโนโลยีในการบริการที่ตอบโจทย์ความต้องการด้านสุขภาพของประชาชนและสอดคล้องตามบริบทของแต่ละพื้นที่ ประสานการทํางานอย่างไร้รอยต่อ
วันนี้ (7 กันยายน 2566) ที่มหาวิทยาลัยราชภัฏเชียงราย จังหวัดเชียงราย นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิดการประชุมวิชาการสมาคมสาธารณสุขแห่งประเทศไทย ประจําปีงบประมาณ 2566 ภายใต้แนวคิด “ก้าวสู่ระบบสุขภาพปฐมภูมิที่มีคุณภาพ ภายใต้รูปแบบใหม่ระบบสุขภาพระดับอําเภอ” และกล่าวว่า ประเทศไทยมีการพัฒนาระบบบริการสุขภาพมาอย่างต่อเนื่อง และมีสถานพยาบาลครอบคลุมทุกพื้นที่ โดยระดับชุมชน มี อสม. รพ.สต. ดูแล ระดับอําเภอ มีโรงพยาบาลชุมชน และระดับจังหวัดมีโรงพยาบาลศูนย์/โรงพยาบาลทั่วไป ประสานการดูแลสุขภาพประชาชนเป็นเครือข่าย อย่างไรก็ตามระบบสาธารณสุขโดยเฉพาะระบบสุขภาพปฐมภูมิ ต้องมีการพัฒนาอย่างต่อเนื่องให้ทันกับการเปลี่ยนแปลงของสังคมและวัฒนธรรม ทั้งนี้ หัวใจสําคัญของระบบสุขภาพคือประชาชนและชุมชน ต้องสร้างการมีส่วนร่วมและนําเทคโนโลยีมาใช้ในการจัดระบบบริการให้ครอบคลุมประชากรทั้งกลุ่มสังคมเมือง กึ่งเมือง และพื้นที่พิเศษ สอดคล้องตามบริบททางสุขภาพของแต่ละพื้นที่ อาทิ การป่วยจากกลุ่มโรคไม่ติดต่อเรื้อรัง (NCDs) การดูแลผู้ป่วยติดเตียง การเป็นสังคมสูงอายุ เป็นต้น
นายแพทย์โอภาสกล่าวต่อว่า ในส่วนของการดําเนินงานในระยะต่อไป จะมุ่งยกระดับบริการให้กับประชาชน ตามแนวนโยบายของรัฐบาล โดยสํานักงานสาธารณสุขอําเภอ ซึ่งเป็นหน่วยงานที่มีบทบาทในการควบคุมกํากับ ติดตามดูแลกฎหมาย และออกแบบระบบบริการสุขภาพของสถานบริการระดับปฐมภูมิ ต้องมีการปรับโครงสร้างให้เหมาะสมกับบริบทที่เปลี่ยนไปหลังมีการถ่ายโอน สอน./รพ.สต. ไปยังองค์การบริหารส่วนจังหวัด ซึ่งการประชุมวิชาการในครั้งนี้เป็นส่วนหนึ่งที่จะช่วยให้บุคลากรสาธารณสุขในหน่วยบริการปฐมภูมิได้เห็นแนวโน้มของปัญหาระดับพื้นที่ชัดเจนขึ้น และนําความรู้ที่ได้ไปพัฒนางานให้เกิดประโยชน์กับประชาชนในพื้นที่ยิ่งขึ้น
********************************************* 7 กันยายน 2566
รัฐบาลไทย-ข่าวทำเนียบรัฐบาล-กรมทางหลวงชนบท รับมืออุทกภัยต่อเนื่อง ระดมเจ้าหน้าที่พร้อมเครื่องจักรจัดการสิ่งกีดขวางทางจราจรบนถนนสาย มส.3018 อำเภอเมือง จังหวัดแม่ฮ่องสอน
วันพฤหัสบดีที่ 7 กันยายน 2566
กรมทางหลวงชนบท รับมืออุทกภัยต่อเนื่อง ระดมเจ้าหน้าที่พร้อมเครื่องจักรจัดการสิ่งกีดขวางทางจราจรบนถนนสาย มส.3018 อําเภอเมือง จังหวัดแม่ฮ่องสอน
ประชาชนสามารถสัญจรผ่านได้เรียบร้อยแล้ว
กรมทางหลวงชนบท (ทช.) กระทรวงคมนาคม โดยแขวงทางหลวงชนบทแม่ฮ่องสอน จัดเจ้าหน้าที่พร้อมเครื่องมือเครื่องจักรเข้าพื้นที่จัดการดินที่สไลด์ลงมากีดขวางทางจราจรและทําความสะอาดเส้นทางบนถนนทางหลวงชนบทสาย มส.3018 แยก ทล.108 - บ้านน้ําเพียงดิน อําเภอเมือง จังหวัดแม่ฮ่องสอน ช่วง กม. ที่ 4+400 - 12+000 เนื่องจากมีฝนตกหนักอย่างต่อเนื่องในพื้นที่ ทําให้เกิดดินสไลด์บริเวณสายทาง ปัจจุบันได้จัดการสิ่งกีดขวางเพื่อให้ประชาชนสัญจรผ่านได้อย่างสะดวกปลอดภัยเรียบร้อยแล้ว ทั้งนี้ ทช. จะติดตามสถานการณ์อุทกภัยอย่างใกล้ชิดและให้ความช่วยเหลือประชาชนอย่างเต็มกําลัง โดยสามารถแจ้งเหตุอุทกภัยได้ที่แขวงทางหลวงชนบทในพื้นที่หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-ปลัดแรงงาน สั่ง กรมสวัสดิ์ จับมือ ประกันสังคม ลงพื้นที่เหตุลูกจ้างถูกแผ่นปูนทับเสียชีวิตย่านดอนเมือง
วันพฤหัสบดีที่ 7 กันยายน 2566
07/09/2566
ปลัดแรงงาน สั่ง กรมสวัสดิ์ จับมือ ประกันสังคม ลงพื้นที่เหตุลูกจ้างถูกแผ่นปูนทับเสียชีวิตย่านดอนเมือง
ปลัดแรงงาน สั่ง กรมสวัสดิ์ จับมือ ประกันสังคม ลงพื้นที่เหตุลูกจ้างถูกแผ่นปูนทับเสียชีวิตย่านดอนเมือง
ปลัดกระทรวงแรงงานสั่งกรมสวัสดิการและคุ้มครองแรงงาน (กสร.) พร้อมด้วยสํานักงานประกันสังคม (สปส.) ลงพื้นที่ตรวจสอบเหตุลูกจ้างถูกแผ่นปูนทับเสียชีวิตในโครงการปรับปรุงระบบจําหน่ายไฟฟ้าย่านดอนเมือง กรุงเทพมหานคร เรียกสอบนายจ้าง 13 ก.ย.นี้ พร้อมช่วยเหลือญาติลูกจ้างที่เสียชีวิต
นายบุญชอบ สุทธมนัสวงษ์ ปลัดกระทรวงแรงงาน เปิดเผยถึงกรณีสื่อเสนอข่าวลูกจ้างถูกแผ่นปูนทับเสียชีวิตในโครงการปรับปรุงระบบจําหน่ายไฟฟ้าย่านดอนเมือง กรุงเทพมหานคร ว่า ก่อนอื่น ตนขอแสดงความเสียใจกับญาติของลูกจ้างผู้เสียชีวิต และจะเร่งให้หน่วยงานที่เกี่ยวข้องดําเนินการช่วยเหลือสิทธิพึงได้รับเต็มที่ โดยได้สั่งการให้กรมสวัสดิการและคุ้มครองแรงงาน (กสร.) ส่งพนักงานตรวจความปลอดภัย สํานักงานสวัสดิการและคุ้มครองแรงงานกรุงเทพมหานครพื้นที่ 9 และศูนย์ความปลอดภัยในการทํางานเขต 12 ร่วมกับสํานักงานประกันสังคมพื้นที่ 2 ลงพื้นที่เกิดเหตุดังกล่าว โดยเบื้องต้น พนง.ตรวจความปลอดภัย รายงานว่า เหตุเกิดเมื่อวันที่ 6 กันยายน 2566 เวลาประมาณ 15.00 น. บริเวณโครงการปรับปรุงระบบจําหน่ายไฟฟ้า ด้านหลังพิพิธภัณฑ์กองทัพอากาศ ดอนเมือง ขณะที่ นายณรงค์ฤทธิ์ จันทะสี ลูกจ้างบริษัทรับเหมาช่วง กําลังใช้ลวดสลิงแยงเข้าไปใต้ท่อระบายน้ํา เพื่อยกท่อระบายน้ํา ทําให้แผ่นปูนที่ติดกับท่อระบายน้ําเกิดหล่นทับลูกจ้างเสียชีวิตในที่เกิดเหตุ อย่างไรก็ตาม ตนได้เน้นย้ําให้กรมสวัสดิการและคุ้มครองแรงงานตรวจสอบหาสาเหตุการเกิดอุบัติเหตุ และสํานักงานประกันสังคมเร่งดําเนินการตามอํานาจหน้าที่ต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า พนักงานตรวจความปลอดภัย สรพ. 9 และ ศปข.12 ได้เข้าไปตรวจสอบเบื้องต้นในเรื่องมาตรฐานด้านความปลอดภัยในการทํางาน และมีหนังสือเชิญให้นายจ้างและผู้ที่เกี่ยวข้องมาพบในวันที่ 13 กันยายนนี้ เพื่อสอบข้อเท็จจริงเพิ่มเติมและตรวจสอบว่านายจ้างมีการปฏิบัติตาม พ.ร.บ.ความปลอดภัย อาชีวอนามัย และสภาพแวดล้อมในการทํางาน พ.ศ.2554 กฎกระทรวง กําหนดมาตรฐานในการบริหาร จัดการ และดําเนินการ ด้านความปลอดภัย อาชีวอนามัย และสภาพแวดล้อม ในการทํางานเกี่ยวกับงานก่อสร้าง พ.ศ. 2564 หรือไม่ หากพบว่านายจ้างไม่ปฏิบัติตามจะดําเนินการตามอํานาจหน้าที่ทันที
ด้าน นายบุญสงค์ ทัพชัยยุทธ์ เลขาธิการประกันสังคม (สปส.) กล่าวว่า ได้สั่งการให้สํานักงานประกันสังคมพื้นที่ 2 ตรวจสอบพบว่า ผู้เสียชีวิต คือ นายณรงค์ฤทธิ์ จันทะสี อายุ 25 ปี เป็นผู้ประกันตนมาตรา 33 ลูกจ้าง บริษัท เพาเวอร์ เอ็นไวรอนเม้นท์ แอนด์ คอนสตรัคชั่น จํากัด ซึ่งเบื้องต้นทายาทจะได้รับสิทธิประโยชน์กรณีเสียชีวิตเนื่องจากการทํางานเป็น ค่าทําศพ จํานวน 50,000 บาท เงินทดแทนกรณีเสียชีวิต 70% ของค่าจ้างเป็นระยะเวลา 10 ปี และเงินบําเหน็จชราภาพ 9,796.80 บาท
รัฐบาลไทย-ข่าวทำเนียบรัฐบาล-​PM meets with U.S. Ambassador to Thailand
วันพฤหัสบดีที่ 7 กันยายน 2566
07/09/2566
​PM meets with U.S. Ambassador to Thailand
​PM meets with U.S. Ambassador to Thailand
September 7, 2023, at 1300hrs, H.E. Mr. Robert F. Godec, Ambassador of the United States of America to Thailand, paid a courtesy call on Prime Minister and Minister of Finance Srettha Thavisin to congratulate him on being appointed 30th Prime Minister of Thailand. Participating in the meeting were Deputy Prime Minister and Minister of Foreign Affairs Parnpree Bahiddha-Nukara, Deputy Minister of Foreign Affairs Jakkapong Sangmanee, and Prime Minister’s Secretary General Prommin Lertsuridej.
The Prime Minister thanked the U.S. Ambassador for his congratulations, and commended long-standing bilateral relations between Thailand and the U.S. The Ambassador congratulated the 190th anniversary of diplomatic relations between the two countries, and expressed hope that relations and cooperation continue to be reinforced and flourished.
The Prime Minister also hoped to meet with President Biden during his attendance at the 78th Session of the United Nations General Assembly (UNGA78), and to welcome the U.S. President to Thailand in the near future.
Both parties committed to cooperate and work together in all dimensions from promoting trade and investment to addressing global challenges (i.e., the climate change), for the interest of people of the two countries.
รัฐบาลไทย-ข่าวทำเนียบรัฐบาล-รมว. ดีอีเอส สักการะศาลพระพรหม พร้อมพบปะผู้บริหาร เนื่องในวันเข้าปฏิบัติหน้าที่รัฐมนตรีฯวันแรก
วันพฤหัสบดีที่ 7 กันยายน 2566
รมว. ดีอีเอส สักการะศาลพระพรหม พร้อมพบปะผู้บริหาร เนื่องในวันเข้าปฏิบัติหน้าที่รัฐมนตรีฯวันแรก
รมว. ดีอีเอส สักการะศาลพระพรหม พร้อมพบปะผู้บริหาร เนื่องในวันเข้าปฏิบัติหน้าที่รัฐมนตรีฯวันแรก
วันนี้7กันยายน2566นายประเสริฐจันทรรวงทองรัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมและคณะผู้บริหารเจ้าหน้าที่หน่วยงานในสังกัดกระทรวงฯเข้าสักการะองค์ท้าวมหาพรหมสิ่งศักดิ์สิทธิ์ประจําศูนย์ราชการเฉลิมพระเกียรติ80พรรษาเพื่อความเป็นสิริมงคลในโอกาสเข้าปฏิบัติหน้าที่รัฐมนตรีว่าการกระทรวงดิจิทัลเพื่อเศรษฐกิจและสังคมวันแรกณกระทรวงดิจิทัลเพื่อเศรษฐกิจและสังคม
____________
รัฐบาลไทย-ข่าวทำเนียบรัฐบาล-เอกอัครราชทูตสหรัฐฯ ประจำประเทศไทย เข้าเยี่ยมคารวะเพื่อแสดงความยินดีกับ นายเศรษฐา ทวีสิน นายกรัฐมนตรี
วันพฤหัสบดีที่ 7 กันยายน 2566
เอกอัครราชทูตสหรัฐฯ ประจําประเทศไทย เข้าเยี่ยมคารวะเพื่อแสดงความยินดีกับ นายเศรษฐา ทวีสิน นายกรัฐมนตรี
เอกอัครราชทูตสหรัฐฯ ประจําประเทศไทย เข้าเยี่ยมคารวะเพื่อแสดงความยินดีกับ นายเศรษฐา ทวีสิน นายกรัฐมนตรี
วันนี้ (7 กันยายน 2566) เวลา 13.00 น. นายรอเบิร์ต เอฟ. โกเด็ก (Mr. Robert F. Godec) เอกอัครราชทูตสหรัฐฯ ประจําประเทศไทย เข้าพบเพื่อแสดงความยินดีกับนายเศรษฐา ทวีสิน ในโอกาสที่มีพระบรมราชโองการโปรดเกล้าฯ แต่งตั้งเป็นนายกรัฐมนตรี โดยในโอกาสนี้ นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ นายจักรพงษ์ แสงมณี รัฐมนตรีช่วยว่าการกระทรวงการต่างประเทศ และนายพรหมินทร์ เลิศสุริย์เดช เลขาธิการนายกรัฐมนตรี เข้าร่วมการเข้าเยี่ยมคารวะครั้งนี้ด้วย
นายกรัฐมนตรีกล่าวขอบคุณเอกอัครราชทูตที่ร่วมแสดงความยินดี ชื่นชมความสัมพันธ์ทวิภาคีระหว่างไทย-สหรัฐฯ ที่มีความเจริญรุ่งเรืองมาอย่างยาวนาน
เอกอัครราชทูตฯ สหรัฐฯ มุ่งหวังว่าความสัมพันธ์ทวิภาคี ที่มีมาอย่างแน่นแฟ้นยาวนาน ตามที่ครบรอบ 190 ปีสถาปนาความสัมพันธ์ระหว่างกัน จะต่อเนื่องทวีความมั่นคงต่อไป
นายกรัฐมนตรีหวังจะได้พบประธานาธิบดีไบเดน ในระหว่างการประชุมสมัชชาสหประชาชาติ สมัยสามัญ ครั้งที่ 78 (78th Session of the United Nations General Assembly: UNGA78) และหวังว่าจะได้ให้การต้อนรับประธานาธิบดีไบเดนที่ประเทศไทยในอนาคตอันใกล้นี้
พร้อมกันนี้ ทั้งสองฝ่ายพร้อมสนับสนุนการทํางานร่วมกันในทุกมิติ ที่จะทําให้เกิดประโยชน์ร่วมกันแก่ประชาชนของทั้งสองประเทศ โดยเฉพาะอย่างยิ่ง การค้า การลงทุน และความท้าทายระดับโลก อาทิ วิกฤตสภาพภูมิอากาศ